open-index/open-wikipedia-markdown huggingface dataset:
VY Canis Majoris

**VY Canis Majoris** (**VY CMa**) on hapnikurikas täht Suure Peni tähtkujus, punane hiid. See on suurimaid teadaolevaid tähti ning selle läbimõõt on hinnanguliselt 1420 Päikese läbimõõtu (990 000 000 km; 6,6 aü), olles Päikesest 17 ± 8 korda massiivsem.

Selle kaugus Maast on 3900 valgusaastat (1200 parsekit), ning kuigi see on üks Linnutee heledamaid tähti, ei ole see siiski piisavalt ere, et seda palja silmaga vaadelda. Astronoomide hinnangul on täht jõudnud oma arengu lõppjärku ning see peaks muutuma supernoovaks järgmise 100 000 aasta jooksul.

Canis Majoriselt eraldub palju infrapunakiirgust, mistõttu on ta üks heledamaid tähti lainepikkustel vahemikus 5 kuni 20 mikronit (μm). Tähte ümbritseb ka kompleksne asümmeetriline ümbrik (CSE), mis on põhjustatud tähtede enda kadumisest. See toodab tugevat molekulmassi emissiooni ja oli üks esimesi avastatud raadiosaatjaid. VY CMa on integreeritud suure molekulaarse pilvega Sharpless 310 (Sh2-310), mis on üks suuremaid tähti moodustavaid H II piirkondi, läbimõõduga 681 valgusaastat.

VY CMa raadius on umbes 1420 korda suurem päikese omast, mis on Hayashi piiri lähedal ja on mahult umbes 3 miljardit korda suurem kui Päike. Hüpoteetiline objekt, mis liigub valguse kiirusel, teeks tiiru umbes Canis Majorise 6 tunniga ja ümber Päikese 14,5 sekundiga. Kui VY CMa paigutada Päikesesüsteemi keskele, ulatuks VY CMa pind Jupiteri orbiidist kaugemale. Tähe raadiuse hinnangutes on endiselt märkimisväärseid erinevusi ning mõnede hinnangute kohaselt ulatuks Canis Majoris Saturni orbiidist kaugemale.

## Vaatlusajalugu

VY Canis Majori esimene teadaolev vaatlus on prantsuse astronoom Jérôme Lalande tähekataloogis 7. märtsil 1801, mis loetleb selle 7. suurusjärgu tähena. Edasised 19. ja 20. sajandi uuringud näitasid, et täht oli alates 1850. aastast tuhmunud.

Alates 1847. aastast on VY Canis Majorist kirjeldatud kui punast tähte. 19. sajandi vaatlused tekitasid hüpoteesi, et VY Canis Majoris on tähesüsteem, kuid 1957. aastal tehtud vaatlused ja kõrge eraldusvõimega pildistamine 1998. aastal tõestasid, et see ei ole kaksiktäht. 

VY CMa heleduse variatsiooni kirjeldati esmakordselt 1931. aastal, kui see loetleti (saksa keeles) pika perioodi muutujana, mille fotomeetriline ulatus oli 9,5 kuni 11,5. Sellele anti 1939. aastal muutuva tähe tähistus VY Canis Majoris, Suure Peni tähtkuju 43. muutuv täht.

## Vaata ka
*UY Scuti

## Viited
Running Wild

**Running Wild** oli saksa *[[heavy metal]]*i ansambel, mis tegutses aastatel 1976–2009. Esialgu oli ansambli nimeks Granite Heart, hilisem nimi (aastast 1979) võeti Judas Priesti samanimelise loo järgi. 

Esialgu viljeles ansambel *[[speed metal]]*it ning lugude temaatika oli küllaltki satanistlik. 1987. aastast alates sai lugude põhiteemaks aga piraatlus ning Running Wild ise tuntuks *pirate metal* bändina. Stiililiselt on bändi hiljem paigutatud ka *[[power metal]]*i alla.

Ansambli liidriks oli laulja Rolf Kasparek (Rock'n'Rolf), kes oli alates 2005. aastast ametlikult bändi ainus liige, kontsertidel esines ta koos tuuribändiga. Viimase kontserdi andis Running Wild 2009. aasta 30. juulil Wacken Open Airi *metal*-festivalil.

## Diskograafia
* *[[Gates to Purgatory]]* (1984)
* *[[Branded and Exiled]]* (1985)
* *[[Under Jolly Roger]]* (1987)
* *[[Port Royal (album)|Port Royal]]* (1988)
* *[[Ready for Boarding]]* (1988), kontsertalbum
* *[[Death or Glory]]* (1989)
* *[[Blazon Stone]]* (1991)
* *[[The First Years of Piracy]]* (1991), kogumik
* *[[Pile of Skulls]]* (1992)
* *[[Black Hand Inn]]* (1994)
* *[[Masquerade (album)|Masquerade]]* (1995)
* *[[The Rivalry (album)|The Rivalry]]* (1998)
* *[[The Story Of Jolly Roger]]* (1998), kogumik
* *[[Victory (Running Wild)|Victory]]* (2000)
* *[[The Brotherhood (album)|The Brotherhood]]* (2002), kontsertalbum
* *[[Live (Running Wild)|Live]]* (2002)
* *[[20 Years in History]]* (2003), kogumik
* *[[Rogues en Vogue]]* (2005)
* *[[Best of Adrian]]* (2006), kogumik
* "Shadowmaker" (2012)
* "Resilient" (2013)
Superstar

**Superstar** (nüüd **Pascal Lota**) on kiire parvlaev, mis aastani 2015 kuulus Eesti laevakompaniile Tallink. Laev ehitati 2008. aastal Fincantieri laevatehases Anconas Itaalias. Laev sõitis liinil Tallinn–Helsingi kaubamärgi all Tallink Shuttle. Superstari ristiema on Eesti tennisist Kaia Kanepi. Laeva sisekujunduse autorid on itaalia disainerid Carlo Ciribi ja Alessandro Cestaro.

Superstar anti Tallink Grupile üle 8. aprillil 2008  ning tegi 21. aprillil esimese reisi. 30. aprillil tabas laeva tehniline rike ning järgmised kaks reisi tühistati. 
Laeval on ka mitu sõsarlaeva: Finlandia, Moby Wonder ja Moby Aki.

Novembris 2015 müüs Tallink laeva 91,5 miljoni euroga ettevõttele Medinvest SpA (Corsica Ferries Grupp), kuid Superstar jäi prahilepingu alusel Tallinn-Helsingi liinile kuni uue laeva valmimiseni jaanuaris 2017.

Superstar lahkus Tallinnast 1. veebruaril 2017 Küprose lipu all. Kodusadamaks sai Limassol. Veel samal aastal sai laeva uueks kodusadamaks Genova. Laeva uus nimi Itaalia lipu all on **Pascal Lota**.


Pilt:Tallink Superstar Tallinn.jpg|Superstar Tallinki pardamaalinguga


## Viited
Accept

**Accept** on Saksamaa *[[heavy metal]]* ansambel, mis on tegutsenud aastatel 1968/1971–1997, 2004–2005 ja alates 2009.

Accepti otseseks eelkäijaks oli 1968. aastal loodud Band X, mis 1971. aastal ümber nimetati. Suurem edu saabus pärast 1976. aastat, mil nad kutsuti mängima Rock am Rhein'i festivalile. Esimene album ("Accept") ilmus 1979. aastal ja 1980. aastatel sai Acceptist üks Saksamaa mõjukamaid *heavy*-bände, kelle kuulsust ja mõjukust võrreldi Judas Priesti ja The Scorpionsi omadega. Kuid 1988. aastal lahkus bändist laulja Udo Dirkschneider, moodustades oma ansambli U.D.O. ning aasta hiljem läks Accept sisuliselt laiali. 

Dirkschneider tuli 1992. aastal bändi tagasi ning nii jätkati veel viis aastat. Seejärel aga pöördus Udo Dirkschneider täielikult tagasi oma sooloprojekti juurde ning bänd ei tegutsenud kuni 2004. aastani, mil Accepti klassikaline koosseis otsustas korraldada kontserditurnee, mis sai teoks aasta hiljem. Seejärel mindi taas laiali, Dirkschneider põhjendas seda sellega, et kõigil liikmetel on oma sooloprojektid ning uusi lugusid salvestada oleks pea võimatu. 

2009. aastal tuldi uuesti kokku juba ilma Dirkschneiderita. Uueks lauljaks võeti ameeriklane Mark Tornillo. Koos temaga on ilmunud albumid "Blood of the Nations" (2010), "Stalingrad" (2012) "Blind Rage" (2014), "The Rise of Chaos" (2017) ja "Too Mean to Die" (2021).

## Diskograafia
*"Accept" (1979)
*"I'm a Rebel" (1980)
*"Breaker" (1981)
*"Restless and Wild" (1982)
*"Balls to the Wall" (1983)
*"Metal Heart" (1985)
*"Russian Roulette" (1986)
*"Eat the Heat" (1989)
*"Objection Overruled" (1993)
*"Death Row" (1994)
*"Predator" (1996)
*"Blood of the Nations" (2010)
*"Stalingrad" (2012)
*"Blind Rage" (2014)
*"The Rise of Chaos" (2017)
*"Too Mean to Die" (2021)
*"Humanoid" (2024)

## Koosseis

*Mark Tornillo (vokaal) alates 2009
*Wolf Hoffmann (kitarr) alates 1976
*Uwe Lulis (kitarr) alates 2015
*Christopher Williams (trummid) alates 2015
*Martin Motnik (basskitarr) alates 2019
*Philip Shouse (kitarr) alates 2019

### Endised liikmed
* **Lauljad**
** Udo Dirkschneider (1971–1986, 1992–1997, 2004–2005)
** Rob Armitage (1987) 
** David Reece (1988–1989)

* **Kitarristid**
** Michael Wagener (1971–?)
** Jan Koemmet (1981–1982)
** Gerhard Wahl (1976–1978)
** Jörg Fischer (1978–1981, 1984-)
** Herman Frank 1982–1984, 2005, (2009–2015)

* **Basskitarristid**
** Dieter Rubach (?–1976)
** Peter Baltes (1976-2018)

* **Trummarid**
** Birke Hoe (1971–?)
** Frank Friedrich (1972–1978)
** Stefan Kaufmann (1978–1994)
** Ken Mary (1989) 
** Michael Cartellone (1996)
** Stefan Schwarzmann (1994–1995, 2005, 2009–2015)

## Välislingid
* Ametlik koduleht
Iđoš

**Iđoš** (serbia keeles Иђош, Iđoš) on asula Põhja-Serbias Vojvodinas Põhja-Banatis Kikinda vallas. Elanike arv on  2174 (loendus 2002).
2007. aasta Ukraina parlamendivalimised

**2007. aasta Ukraina parlamendivalimised** on 30. septembril 2007 toimunud erakorralised Ukraina Ülemraada valimised. Osavõtt oli 57,94%.

## Valimistulemus

## Välislingid
*Ukraina valimiskomisjoni vastav lehekülg
Uhtju saared

**Uhtju saared** on Soome lahe saared, mis halduslikult asuvad Haljala valla Toolse küla territooriumil. 

Suurimad saared on Uhtju saar (*Hofti*) ehk Põhja-Uhtju (10,1 ha) ja Sala saar ehk Lõuna-Uhtju (6,2 ha). 

Uhtja saartelt on teada Eesti ainsad pihkase põisrohu kasvukohad. Praegu arvatakse, et see liik on saartelt hävinud.

## Kirjandus
* G. Vilbaste. Looduskaitse all olevaid taimi. Uus Eesti, 18. august 1936, nr. 222, lk. 5.
Uhtju

***[[Uhtju saar]]** ehk **Põhja-Uhtju**
***[[Uhtju saared]]**

## Vaata ka
*Uhtju looduskaitseala
*Uhtju madal
*Uhtju päevamärk
Hellamaa laht

**Hellamaa laht** asub Hiiumaa idarannikul Vohilaiu ja Tähva nina vahel Hellamaa küla juures. See on osa Hari kurgust.

Lahe keskpunkti geograafilised koordinaadid on , veepeegli pindala 11,6 km². Laht on madal, veetüübilt mesohaliinne.

Hellamaa lahe keskkonnaregistri kood on VEE3311010.

Hellamaa lahes on Hellamaa rahu (pindala 14,8 ha), Rambirahu, Uuemaa rahu.
Lahtede loendid

*Eesti lahtesid loetletakse **[[Eesti lahtede loend]]is**
*Muu maailma meresid ja lahtesid loetletakse **[[Välismaa merede ja lahtede loend]]is**
**Itaalia lahtede loend
Udo Dirkschneider

**Udo Dirkschneider** (sündinud 6. aprillil 1952 Wuppertalis) on saksa laulja. Ta on peamiselt tuntud *[[heavy metal]]*i ansamblite Accept ja U.D.O. solisti ja juhina.

Dirkschneider on olnud mitmetes bändides (näiteks Lordi, Aria, Raven) ka külalisesinejaks. Samuti on ta laulnud duetti teise tuntud Saksa *metal*-laulja Doro Peschiga.

Udo Dirkschneider on tuntud ka oma isikupärase kõrge ja käriseva hääle poolest.

## Välislingid
* Ülo Külm. Udo jälle sooloteel. / Õhtuleht, 24. aprill 1997
* Risto Kukk. U.D.O. metalliaktus sulatas südameid. / Eesti Päevaleht, 28. veebruar 2006
* Kadri Ratt. Udo: mul on olnud väga palju õnne. / Virumaa Teataja, 20. detsember 2007
Ultra Jump

**Ultra Jump** (ウルトラ ジャンプ, *Urutora Janpu*) on jaapani manga-ajakiri, mis ilmub Shūeisha kirjastuse väljaandel alates 1999. aastast. Avaldab peamiselt fantaasia- ja ulmesarju.

## Välislingid

*http://ultra.shueisha.co.jp/
Apu

**Apu** on soome pere- ja üldhuviajakiri, mis ilmub alates 1933. aastast. Ajakiri asutati töötute abistamiseks.

2006. aastal oli ajakirja trükiarv 224 545.

## Välislingid
* Ajakirja koduleht
Jallu

**Jallu** oli soome meesteajakiri, mis ilmus alates 1958. aasta augustist. Ajakiri lõpetas ilmumise 2015. aastal väljaandja pankroti tõttu.

2003. aastal oli ajakirja trükiarv 20 000.

## Viited
Butters Stotch

**Leopold Stotch** (hüüdnimi *Butters*) on tegelaskuju Ameerika Ühendriikide joonissarjas "South Park".

Buttersi tegelaskuju teksti esitab sarja üks loojatest Matt Stone.

Butters on üheksa-aastane South Parki neljanda klassi õpilane. Butters on reeglina rõõmus, naiivne ja optimistlik. 

Tema vanemad Stephen ja Linda Stotch on Buttersiga väga ranged ning karistavad teda sageli põhjendamatult.
Ypäjä vald

**Ypäjä** on vald Soomes Kanta-Häme maakonnas. Vallas elab 2600 inimest ja rahvastiku tihedus on 14,4 in/km². Vald assub Forssa ja Loimaa linna vahel.

Ypäjä on tuntud hobusekasvatuse ja Ypäjä Hobusekooli (*Ypäjän Hevosopisto*) järgi.

## Külad

Kartanonkylä, Levä, Manninen, Palikkala, Perttula (kirikuküla), Varsanoja, Ypäjänkylä.

## Viited

## Välislingid

* Ypäjä valla koduleht
Volta järv

**Volta järv** on veehoidla Ghanas. See on maailma suurim veehoidla, pindalaga 8502 km². Järve põhjapoolseim punkt on Yapei linn ja lõunapoolseim Akosombo pais. Punktide vahemaa on linnulennult 520 km. Akosombo pais tõkestab veevoolu Valges ja Mustas Volta jões. Varem moodustasid need kaks jõge Volta jõe, praegu voolab Volta jõgi paisu juurest Atlandi ookeani.

Järv tekkis 1965. aastal, mil ehitati Akosombo pais. Alalt, kuhu vesi paisutati, evakueeriti umbes 78 000 inimest koos 200 000 kariloomaga, kes paigutati vastrajatud linna; 200 ehitist lammutati.

Akosombo hüdroelektrijaam varustab elektriga suurt osa ghanalastest. Samuti toimub järvest tihe laevaliiklus: seal sõidavad nii parvlaevad kui ka väiksemad kaubalaevad.

Järve läänekaldal asub Digya rahvuspark.

9. aprillil 2006 uppus järvel reisipaat, elu kaotas umbes 120 inimest.
Rolf Kasparek

**Rolf Kasparek**, hüüdnimega **Rock'n'Rolf** (sündinud 1. juulil 1961 Hamburgis), on saksa laulja, kes on üldiselt tuntud *[[heavy metal]]* bändi Running Wild laulja, kitarristi ja liidrina.

Kasparek asutas bändi juba 1976. aastal, olles alles 15-aastane. Esialgu kandis see nime Granite Heart, kuid 1979. aastal valis ta Judas Priesti hittloo järgi uueks nimeks Running Wild. 1980. aastatel tõusis Kasparek koos bändiga Saksa *heavy*-maailma tippu, leiutades *pirate metal*'i ehk piraaditeemalise *[[speed metal|speed]]/[[power metal]]*i. Ent 1990. aastatel tekkisid bändis tõsised sisevastuolud ning teised liikmed lahkusid, mistõttu Running Wild muutus sisuliselt Kaspareki sooloprojektiks. Seda jätkas ta kuni 2009. aastani, mil Running Wild pärast viimast kontserti festivalil Wacken Open Air oma tegevuse lõpetas.
Klaus Störtebeker

**Klaus Störtebeker** (umbes 1360 – tõenäoliselt 20. oktoober 1401 Hamburg) oli saksa mereröövlite ehk vitaalivendade juht.

Störtebekerist kui ajaloolisest isikust on teada suhteliselt vähe, tema elu enne piraadikarjääri on teadmata. Ta sai oma lisanime väidetavalt seetõttu, et suutis ühe sõõmuga tühjaks juua neljaliitrise õllekannu (alamsaksa *Stürz den Becher*- tühjendab peekri (ühe sõõmuga)). Pikka aega peeti keiser Maximilian I õuenarri Kunz von der Rose portreed teda kujutavaks, eksitus sai selgeks alles 19. sajandi lõpul.

Vitaalivennad (saksa *Vitalenbrüder*) palgati esialgu Rootsi ja Hansa poolt, et päästa sisse piiratud Stockholmi Taani ehk kujuneva Kalmari uniooni vägede käest, selleks vedasid nad sinna provianti ning võitlesid taani laevadega. Kuid kui sõda läbi sai, asusid Störtebekeri juhtimise all olevad laevad jahtima ka Hansa kaubalaevu, nimetades end *likedeeler*'iteks (alamsaksa võrdselt jagaja). 1398. aastal sunniti Störtebeker Gotlandilt lahkuma, seejärel sõitis ta merd röövides nii Lääne- kui ka Põhjamerel (saksa keeles toona vastavalt *Ost*- ja *Westsee*). Nii teenis ta ära kogu Hansa viha ning ta otsustati iga hinna eest tabada.1401. aasta aprillis püüdiski Hamburgi laevnik Simon van Utrecht ta Helgolandi lähedal kinni. Järgnevalt toodi Störtebeker ja tema mehed Hamburgi kohtu ette ning nad hukati pea maharaiumise teel. Legendi järgi palus Störtebeker, et vabastataks need tema meremehed, kellest ta suudab pärast pea maharaiumist mööda kõndida. See luba olevat talle ka antud. Pärast pea maharaiumist tõusnudki Störtebekeri peata keha üles ja kõndinud, kuni sellele jalg taha pandi. Ta jõudnud mööda jalutada kaheteistkümnest mehest, kes aga sellele vaatamata hukatud. 

Mõned Störtebekeri laevakaptenid, nagu Gödecke Michels, Henning Wichmann ja magister Wigbold jäid veel vabadusse, kuid nad tabati ja hukati järgmisel aastal.

Tänapäeval on Störtebekerit hinnatud üldiselt positiivses võtmes, ehkki küllaltki erinevalt. Vasakpoolsed tegelased kujutavad teda rõhutud klasside eestvõitlejana, samas kui parempoolsemad võtavad teda kui Francis Drake'i sarnast korsaari.

Störtebekeri elust ja tegevusest on inspireeritud mitmed raamatud, aga ka muusikud. Näiteks on saksa heavy metal bänd Running Wild teinud loo "Störtebeker", samuti mitmed teised saksa artistid. Stralsundis asub ka Störtebekeri-nimeline õllepruulikoda.
Päidla Uibujärv

**Uibujärv** (ka *Päidla Uibujärv, Uibojärv, Annijärv*) on järv Valgamaal Päidla külas, üks Päidla järvedest. 

1920. aastatel kasutati järve Päidla elanike ühise linaleotuskohana. Järvel pesitsevad kühmnokk-luiged, põhjast võib leida allikaid. Sissevool Kalmejärvest kraavi kaudu, väljavool kraavi kaudu Päidla Kõverjärve.

## Välislingid
*
Tero Pitkämäki

**Tero Kristian Pitkämäki** (sündinud 19. detsembril 1982 Ilmajokis) on Soome kergejõustiklane, maailmameister odaviskes 2007, pronksmedalist Pekingi OM-il 2008.

5. oktoobril 2007 valiti ta Euroopa aasta parimaks kergejõustiklaseks. Ta valiti ka Soome 2007., 2013. ja 2015. aasta sportlaseks.

Oktoobris 2019 teatas Tero Pitkämäki, et lõpetab tippsportlaskarjääri.

## Saavutused
### [[Suveolümpiamängud|Olümpiamängudel]]

* 2008  Pekingis
**  pronksmedal – 86.16

* 2012  Londonis
** 5. koht – 82.80

### [[Kergejõustiku maailmameistrivõistlused|Maailmameistrivõistlustel]]

*2005  Helsingis
**4. koht – 81.27

*2007  Ōsakas
** **maailmameister** – **90.33**

*2013  Moskvas
** hõbemedal – 87.07

*2015  Pekingis
** pronksmedal – 87.64

### [[Euroopa meistrivõistlused kergejõustikus|Euroopa meistrivõistlustel]]

*2006  Göteborgis
** hõbemedal – 86.44

*2010  Barcelonaas
** pronksmedal – 86.67

*2012  Helsingis
**11. koht – 74.89 (kvalifikatsioonis 80.66)

*2014  Zürichis
** pronksmedal – 84.40

## Parimad tulemused aastati

*1999 – 66,83 (Hämeenlinna 9. september) 
*2000 – 73,75 (Pihtipudas 20. juuli) 
*2001 – 74,89 (Kannus 11. august)
*2002 – 77,24 (Lapua 24. juuni) 
*2003 – 80,45 (Helsingi 11. august) 
*2004 – 84,64 (Pihtipudas 4. juuli) 
*2005 – **91,53** (isiklik rekord, Kuortane 26. juuni)
*2006 – 91,11 (Kuortane 24. juuni)
*2007 – 91,23 (Lapinlahti 22. juuli)
*2010 – 86,67 (Barcelona septembris)
*2012 – 86,98 (Stockholm augustis)
*2013 – 87,60 (Shanghai mais)
*2014 – 86.63 (Pariis, 5. juuli)
*2015 – 89.09 (Turu, 25. juuni)

## Viited

## Välislingid
* Sportlase koduleht
*
Võrtsjärve Limnoloogiakeskus

**Võrtsjärve Limnoloogiakeskus** (endise nimega **Limnoloogiajaam**) asub Vehendi külas Tartu maakonnas ning kuulub Eesti Maaülikooli koosseisu. Limnoloogiajaam tegeleb Eesti järvede, eriti Võrtsjärve ja Peipsi järve komplekssete uurimistöödega, osaleb rahvusvahelistes teadusprojektides ja konverentsidel ning tegeleb tulevaste veeteadlaste õpetamisega.

## Ajalugu
1950. aastatel, kui moodustati Zooloogia ja Botaanika Instituut (ZBI), algasid komplekssed veekogude uuringud Eestis. Võrtsjärve suurust arvestades ei olnud kompleksseid uurimistöid võimalik lühiajaliste tööde käigus läbi viia ning Neeme-Õnneleid Mikelsaarel, kes oli ka tulevase Limnoloogiajaama esimene juhataja, tekkis mõte ehitada Võrtsjärve äärde välibaas. Jaama esimeseks hooneks sai lagunenud Petseri talu, mis 14. septembril 1954 Rannu külanõukogu ja ZBI sõlmitud leppe kohaselt anti ZBI-le välitööde jaoks kasutada. Petseri talu, kus puudusid elekter ja veesüsteem ning kus samuti ei saanud seal läbi viia eksperimentaalseid tegevusi, ei rahuldanud teadlaste vajadusi. Hiljem töötas Petseri talu hoones palju aastaid kohalik kauplus.

1958. aastal otsustas Eesti NSV Teaduste Akadeemia ehitada olemasolevast välibaasist umbes 1 km põhja poole Limnoloogiajaama. Aasta hiljem algasid ehitustööd ning 1961. aastal valmis esimene nelja korteriga elamu ja 1962. aastal teine elamu. 6. mail 1961 avati Limnoloogiajaama peahoone nurgakivi tahvel. Jaama projekteeris Harri Kingo ning lõplikult sai see valmis 1962. aasta lõpus. Hiljem ehitati veel 8-korteriline elamu ja teadusuuringuteks hädavajalikud akvaariumipaviljon, katsebasseinid ja sadamarajatised. 

Limnoloogiajaama kõrgperiood elanike ja töötajate arvu poolest (üle 80 inimese) jäi 1980. aastate keskpaika, mil juhatajaks oli Henn Haberman.

Eesti taasiseseisvumisega toimusid suured muutused ka limnoloogias ja hüdroloogias, mis tugevasti mõjutasid ka Limnoloogiajaama käekäiku. Aastal 1991 asus jaama juhtima Ingmar Ott. Riigi vähene finantseerimine viis töötajate ja jaamaga seotud elanike vähenemisele, samuti katkesid lühiajalised järvede komplekssed uurimistööd. 1990. aastate keskpaigaks taastus limnoloogiajaama normaalne tegevus ning see tõi kaasa seal töötavate teadlaste publikatsioonide arvu ja kvaliteedi tõusu. 

2005. aastal sai Võrtsjärve Limnoloogiajaama nimeks Eesti Maaülikooli Põllumajandus- ja keskkonnainstituudi Limnoloogiakeskus.

Aastatel 2001–2017 juhatas Limnoloogiajaama (limnoloogiakeskust) Ain Järvalt. Alates 2017. aastast on hüdrobioloogia ja kalanduse õppetooli (sh limnoloogiakeskuse) juhataja professor Kalle Olli. 

## Kirjandus
**Võrtsjärv*, Eesti Entsüklopeediakirjastus 2003.

## Välislingid
*Limnoloogiakeskuse koduleht
Blue Ridge

**Blue Ridge** ('sinine ahelik') on mäestik Põhja-Ameerikas, osa Apalatšidest. Kulgeb edela-kirde suunas. Kõrgus kuni 2037 meetrit.
Luís Vaz de Camões

**Luís Vaz de Camões** (; 1524 või 1525 – 10. juuni 1580 Lissabonis) oli portugali luuletaja, kelle teost "Lusiaadid" (*Os Lusíadas*) peetakse Portugali rahvuseeposeks.

Ta õppis arvatavasti Coimbra ülikoolis. Seejärel teenis palgasõdurina Põhja-Aafrikas, osales avastusretkedel ning elas Macaus, Goas ja Mosambiigis. Portugali naasis ta umbes 1570. aastal. 

Ta kirjutas sonette, oode ja laule. Tema peateos "Lusiaadid", mis ilmus 1572. aastal, räägib värsseepose vormis portugallaste avastus- ja vallutusretkedest.

Tema surmapäev 10. juuni on Portugali rahvuspüha.

Tähtsaim Portugali kirjandusauhind, Prémio Camões, on tema järgi nime saanud.

## Teosed eesti keeles
* Renessansi kirjanduse antoloogia, Eesti Raamat, Tallinn 1984: katkend eepose "Lusiaadid" kuuendast laulust (lk 239–245) ja Sonett (lk 246), portugali keelest tõlkinud Ain Kaalep; Villem Alttoa kommentaarid lk 664–665
* "Lusiaadid": oktaave teisest laulust. Portugali keelest tõlkinud ja järelsõna: Enn Vetemaa – Looming 2002, nr 6, lk 879–882  

## Viited
Luis Walter Alvarez

**Luis Walter Alvarez**, ka **Luis Alvarez**, (13. juuni 1911 San Francisco, California – 1. september 1988 Berkeley, California) oli Ameerika Ühendriikide füüsik, Nobeli füüsikaauhinna laureaat (1968).
 
Ta oli alates 1945. aastast California Ülikooli Berkeleys professor. Ta on teinud uurimusi raadiolokatsiooni, kiirendite teooria, kosmilise kiirguse, optika ja osakestefüüsika alalt. 1937. aastal avastas ta elektronihaarde. Aastatel 1944–1945 võttis ta osa Manhattani projektist. 1950. aastatel täiustas ta mullikambrit. Nobeli auhinna sai ta "panuse eest elementaarosakeste füüsikasse, sealhulgas suure hulga resonantside avastamise eest, mis sai võimalikuks mullikambri tehnika arendamisega ja andmete analüüsi kasutuselevõtuga".
  
## Haridus- ja töökäik
Ta lõpetas 1934. aastal Chicago Ülikooli füüsika erialal bakalaureusekraadiga, kaitses samas 1934. aastal magistri- ja 1936. aastal doktoriväitekirja füüsikas. 
 
1936. aastal asus ta tööle California Ülikooli Berkeleys. 1945. aastast professor. Ühtlasi oli ta aastatel 1954–1959 ja 1976–1978 Lawrence'i Berkeley kiirguslabori asedirektor. Aastatel 1969–1970 oli ta Ameerika Füüsika Seltsi president.

## Chephreni püramiid
1965. aastal juhtis ta ekspeditsiooni Egiptuses, mille käigus üritas tema meeskond välja selgitada kasutades müüontomograafia tehnikat kosmilise kiirguse abil salakambrite asukohti Chephreni püramiidis Gizas. Paraku ei leitud.

## Alvareze hüpotees
1980. aastal ilmus Luis Alvaraze ja Walter Alvareze ning kahe Lawrence'i Berkeley kiirguslabori tuumakeemiku ühisartikkel Science'is "Extraterrestrial Cause for the Cretaceous-Tertiary Extinction: Experiment and Theory", milles esitati uurimustulemuste tõlgendusena väide, et dinosauruste ja paljude teiste liikide massilise väljasuremise Kriidi ajastu lõpul põhjustas kokkupõrge suure meteoroidiga. Seda nende tõlgendust hakati hiljem nimetama Alvareze hüpoteesiks. 

## Tunnustus
*1948 – valiti USA Rahvusliku Teaduste Akadeemia liikmeks
*1953 – valiti Ameerika Filosoofiaseltsi (APS) liikmeks
*1958 – valiti Ameerika Kunstide ja Teaduste Akadeemia liikmeks
*1961 – Albert Einsteini auhind
*1969 – valiti USA Rahvusliku Inseneriakadeemia liikmeks
*1987 – Enrico Fermi auhind

1985. aastal avastatud väikeplaneet Alvarez sai 1988. aastal nime Luis Alvareze ja Walter Alvareze järgi.

## Isiklikku
Tema isa oli Minnesota Ülikooli meditsiiniprofessor Walter Clement Alvarez, poeg Walter Alvarez on California Ülikooli Berkeleys professor.

## Viited

## Välislingid

* Luis Alvarez –Facts. nobelprize.org
*The Nobel Prize in Physics 1968. nobelprize.org
* Luis Alvarez – Biographical. nobelprize.org
Lima (täpsustus)

**Lima** võib tähendada mitut asja.
***[[Lima]]** on loomade ja taimede paks kleepuv eritis.
***[[Lima (Peruu)|Lima]]** on Peruu pealinn.
***[[Lima (Ohio)|Lima]]** on linn Ameerika Ühendriikides Ohio osariigis.
***[[Lima (New Yorgi osariik)|Lima]]** on vald Ameerika Ühendriikides New Yorgi osariigis.
***[[Lima (Rootsi)|Lima]]** on asula Rootsis Malungi vallas.
***Lima** on perekonnanimi.
**Adriana Lima

* Lima on märk/lipp/info Rahvusvaheline signalisatsioonikoodis ja selle hääldamises

*...
Fahd

**Fahd** (araabia فهد), ka **Fahad** või **Fahed**, võib tähendada:
*ilvest, pantrit või jaaguari
*väga vaprat inimest
*metsikut või raevukat inimest
*väljapaistvat inimest 

*Fahdi nime all on tuntud ka konkreetsed inimesed:
**Fahd ibn ‘Abd al-‘Azīz Āl Sa‘ūd oli Saudi Araabia kuningas aastatel 1982–2005
**Jussuf Salman Jussuf ehk seltsimees Fahd oli Iraagi kommunistliku partei esimene sekretär

*Fahd võib olla ka eesnimi
Donald Thomas

**Donald Thomas** (sündinud 1. juulil 1984) on Bahama kergejõustiklane (kõrgushüppaja).

## Saavutused
### [[Kergejõustiku maailmameistrivõistlused|Maailmameistrivõistlustel]]

Ōsaka 2007
*kuldmedal kõrgushüppes **2,35**

Tema isiklik rekord on 2007. aastal ületatud 2,35.

## Välislingid
*
Väinö Kirstinä

**Väinö Antero Kirstinä** (29. jaanuar 1936 Tyrnävä – 23. september 2007 Helsingi) oli soome kirjanik. 

Kirstinä on tuntud modernse luuletajana, kuid ta oli ka tähelepanuväärne esseist ja tõlkija. Ta on tõlkinud Guillaume Apollinaire'i, Charles Baudelaire'i, André Malraux' ja André Bretoni teoseid.

Eesti keeles on tema luulet ilmunud kogumikus "Kümme nüüdissoome luuletajat" Paul-Eerik Rummo tõlkes.

## Tunnustus
* 1981 Eino Leino auhind
* 1992 Pro Finlandia teenetemärk

## Teosed

* Lakeus, 1961
* Hitaat auringot, 1963
* Puhetta, 1963
* Luonnollinen tanssi, 1965
* Pitkän tähtäyksen LSD-suunnitelma, 1967
* Talo maalla, 1969
* Runo ja lukija, 1971 (õpik)
* Säännöstelty eutanasia, 1973
* Elämä ilman sijaista, 1977
* Runoja 1958–1977, 1979
* Hiljaisuudesta, 1984
* Yötä, päivää 1986
* Vieroitusoireita, 1994
* Kirjarovioiden valot, 1997 (esseed)
* Puutarhassa, 2003, (esseed)
* Kirjailijan tiet, 2005 (esseed)
* Näköpiirissä. Runoja vuosilta 1961–1994, 2006
Claudio Abbado

**Claudio Abbado** (26. juuni 1933 Milano – 20. jaanuar 2014 Bologna) oli itaalia dirigent. Ta on olnud mitme tähtsa Euroopa orkestri ning teatri muusikajuht. Abbado on töötanud Milanos La Scalas, Viini Riigiooperis ja Berliini Filharmoonia Orkestris (1989–2002).

## Elutöö
Claudio Abbado oli rahvusvaheliselt tuntud itaalia dirigent.

Klaverimängu õppis Claudio isa juhendamisel ja Milano konservatooriumis, dirigeerimist Viini Muusikaakadeemias. 1958. ja 1963. aastal võitis ta mainekad rahvusvahelised dirigeerimisvõistlused ning alates 1960. aastate keskpaigast loetakse teda oma põlvkonna üheks juhtivaks dirigendiks.  

Abbado oli 1968. aastast Milano La Scala peadirigent ja 1971–1986 muusikajuht, suure tunnustuse pälvis ta La Scala orkestri meisterlikkuse tõstmisel nii ooperietenduste kui ka kontsertettekannete vallas.  

1979–1988 oli ta Londoni sümfooniaorkestri peadirigent, 1986–1991 Viini Riigiooperi muusikajuht, 1989–2002 Berliini Filharmoonikute kunstiline juht ja peadirigent. 

Abbado on asutanud mitu orkestrit ja muusikafestivali. Eriti huvitatud oli ta noorte muusikute arendamisest.

20. jaanuaril 2014 suri Claudio Abbado Bolognas 80-aastaselt pärast pikka võitlust vähiga. Abbado säilmed tuhastati ja urn osaga tema tuhast maeti Val Fexi 15. sajandist pärit Fex-Crasta kabeli kalmistule. See on osa Sils im Engadin/Segli vallast, külast Šveitsi Graubündeni kantonis, kus Abbadol oli puhkemaja.

## Viited
EuskoTren

**EuskoTren** (täisnimega *Eusko Trenbideak / Ferrocarriles Vascos*) on raudteefirma, mis tegeleb kitsarööpmelise raudteetranspordiga Hispaanias Baski autonoomses piirkonnas. Ettevõte asutati 1982. aastal. Tegevuskeskused on Donostia ja Bilbao.

## Vaata ka

*EuskoTran

## Välislingid

*http://www.euskotren.es/
EuskoTran

**EuskoTran** on raudteefirmale EuskoTren kuuluv Bilbaos tegutsev trammiettevõte. 4,5 km pikkune trammitee avati 2002. aastal Bilbao metroo pikendusena. Enne seda oli Bilbaos tramm käigus ka aastatel 1876–1964.

Trammide maksimumkiirus on 50 km/h. Trammivaguni pikkus on 25 m ja mahutavus 192 inimest, sealhulgas 50 istekohta.
Liin kulgeb Basurtost Atxurisse ja sel on 12 peatust.

EuskoTrani trammiliin avati 23. detsembril 2008 ka Vitoria-Gasteizis.

## Välislingid

*EuskoTrani koduleht
Ţāhā Ḩusayn

**Ţāhā Ḩusayn** (*Taha Husain*, *Taha Hussein*; 14. november 1889 – 28. oktoober 1973; araabia طه حسين‎ ) oli Egiptuse kirjanik, kaasaegse araabia kirjanduse üks rajajaid ja modernistliku liikumise juht.

Taha Husain sündis Kesk-Egiptuse väikelinnas vaeses perekonnas. Ta jäi lapsena trahhoomi tõttu pimedaks. Sai alghariduse külakoolis. Asus 1902 õppima islamistlikku Al-Azhari ülikooli ja 1907 Kairo ülikooli. Ta oli esimene, kes Kairo ülikooli 1914 doktorikraadiga lõpetas. Hiljem sai temast araabia kirjanduse professor. Husain oli ka Aleksandria ülikooli esimene rektor. 

Aastail 1950–1952 oli ta Egiptuse haridusminister ning viis riigis sisse üldise tasuta alghariduse.

Nagib Mahfuz on öelnud, et Taha Husain oli enne teda Nobeli auhinna ära teeninud.

## Teoseid
* الأيام "Päevad" (1929, eesti keeles 2007 Kalle Kasemaa tõlkes) 
* دعاء الكروان ('Turteltuvi hääl'; 1934)
* مستقبل الثقافة فى مص ('Kultuuri tulevik Egiptuses'; 1938)
Rtištševo

**Rtištševo** on linn Venemaal  Saratovi oblastis, Rtištševo rajooni keskus. Asub Volga kõrgustiku lääneserval Saratovist 214 km läänes. 

Linn aastast 1920.

Rtištševo on raudteesõlm.

Linnas on lihakombinaat ja sõjaväelennuväli.

## Rahvastik
Elanike arv (tuhandetes):

## Viited

## Välislingid

*Rtištševo koduleht
Navarino

**Navarino** on Tšiilile kuuluv saar Lõuna-Ameerika mandri lõunatipu lähedal.

Navarino on Tulemaa saarest eraldatud Beagle'i väinaga, mida mööda kulgeb ühtlasi Tšiili ja Argentina piir. Saarest itta jäävad väiksemad saared Lennox, Picton ja Nueva. Läände jääb suurem Hoste saar. Lõunasse jäävad tillukesed Wollastoni saared.

Navarino pindala on 2473 km². Saar on mägine, selle kõrgeim tipp Pico Navarino on 1195 m kõrgune.

Navarino kuulub Magalhãesi ja Tšiili Antarktika piirkonda ning on osa Tšiili ja kogu maailma kõige lõunapoolsemast omavalitsusüksusest Cabo de Hornose vallast.

Navarino põhjapoolsel rannaribal, kus asub ka Puerto Williams, on aastas sademeid keskmiselt 467 mm ja need jaotuvad aastas ühtlaselt. Merelise kliima tõttu on aastased temperatuurikõikumised väikesed: aasta keskmine õhutemperatuur on +6 °C, kõige soojemal kuul +9,6 °C ja kõige külmemal kuul +1,9 °C. Ushuaias on kliima samasugune. Saare lõunaosas on kliima veelgi merelisem: talvised temperatuurid on kõrgemad, suvised madalamad ja sademete hulk tublisti suurem, kuni 800 mm aastas.

Valdav osa saareelanikest elab Puerto Williamsis (2700 elanikku), mis on rahvaarvult piirkonna 4. asula. Seal asub ka Tšiili mereväebaas. Tšiili loeb Puerto Williamsit linnaks, mis on maailma lõunapoolseim. Saarel on veel kaks asulat: Puerto Toro, kus 2002. aastal elas 36 inimest, ja Puerto Navarino. Navarino saarel asuvad Antarktikale kõige lähemad asulad.

Navarinole pääseb piirkonnakeskusest Punta Arenasest helikopteriga iga päev, välja arvatud pühapäeviti, ja kord nädalas parvlaevaga. Parvlaevasõit kestab 30–36 tundi. Märgatavalt lähemal Navarinole kui Punta Arenas asub Argentina linn Ushuaia, kust 2006. aastal oli Navarinoga mootorpaadiühendus.

## Viited
Hummelfeld

**Hummelfeld** on vald ja asula Saksamaal Schleswig-Holsteini liidumaal Rendsburg-Eckernförde kreisis Schlei-Ostsee maakonnas. Piirneb põhjas Güby ja Fleckeby vallaga.

Valla pindala on 7,98 km².

Elanike arv on 290 (2006). Rahvastiku tihedus 36 in/km².

## Viited
ADSR

**ADSR** (lühend ingliskeelsetest sõnadest *attack* 'puhkemine', *decay* 'vaibumine', *sustain* 'kestmine', *release* 'katkemine') on muusikas heli amplituudi (helitugevuse) kõvera mähisjoone mudel:
* heli puhkemise kestus (*attack time*) on aeg, mis kulub helitugevuse jõudmiseks nulltasemelt (või algtasemelt) maksimumtasemeni
* heli vaibumise kestus (*decay time*) on aeg, mis kulub helitugevuse jõudmiseks maksimumtasemest suhteliselt püsiva helitasemeni
* heli püsimise helitase (*sustain level*) 
* heli vaibumise kestus (*release time*) on aeg, mis kulub heli vaibumisele püsivalt helitasemelt nulltasemele.

## Kirjandus
*Lock, Hans-Gunter ja Valk-Falk, Maris 2005: "Sonogrammanalüüs: klavessiinitoon x- ja y-teljel", artikkel kogumikus "Tekste modernismist", Scripta Musicalia, 139-140. ISBN 9985-9352-8-4
Yonne

**Yonne** on jõgi Prantsusmaal.

Yonne on 292 km pikk ja tema valgla on 10 836 km². Tema allikas on umbes 730 m ja suue 47 m kõrgusel merepinnast, mis teeb tema languseks umbes 683 m. Jõe vooluhulk on keskmiselt 95 m³/s.

Yonne algab Burgundiast Morvaini mägedest 901 m kõrguse Haut-Folini jalamilt. Ta voolab valdavalt põhja ja loodesse. Ülemjooksul voolab ta läbi Nivernaisi ja seal on suurim asula tema ääres Clamency. Clamencyst allavoolu kuni suudmeni kulgeb jõe kaldal maantee. Temasse suubub paremalt Cure ja sellest kohast allavoolu kulgeb Yonne'i kaldal kõikjal ka raudtee. Seejärel läbib Yonne rea linnu: Auxerre'i, Migennes'i, Joigny, Villeneuve-sur-Yonne'i ja Sensi. Migennes'is suubub temasse paremalt suurim lisajõgi Armançon ja Sensis samuti paremalt Vanne. Yonne suubub Montereau-fault-Yonne'is vasakult Seine'i.

Jõgi on nime andnud Yonne'i departemangule. Tema allikas asub Nièvre'i departemangus ja suue Seine-et-Marne'i departemangus.

## Viited
Stavka

**Stavka** (vene keeles *Ставка*) oli Venemaa keisririigi ja Nõukogude Liidu sõjaväe ja laevastiku ülemjuhatus esimese ja teise maailmasõja ajal.

## Esimene maailmasõda
Esimese maailmasõja ajal tegutses Venemaa keisririigi Venemaa keiserliku armee Kindralstaabiga paralleelselt ka Venemaa keisri ja Venemaa keisririigi relvajõudude kõrgema ülemjuhataja Nikolai II, strateegilise juhtimisorganina Stavka – **Kõrgema Ülemjuhataja Peastaap**, 1917. aastani Mogiljovis.

Pärast 1917. aasta Veebruarirevolutsiooni nimetati Venemaa relvajõudude kõrgemaks ülemjuhatajaks: Mihhail Aleksejev, ratsaväekindral Aleksei Brussilov, jalaväekindral Lavr Kornilov ja Aleksandr Kerenski.

;Sõjavägede kõrgeim ülemjuhataja: 
*suurvürst ratsaväekindral Nikolai Nikolajevitš (29. juuli 1914–23. aug 1915); 
*keiser Nikolai II 23. august 1915 – 2. märts 1917;
*suurvürst ratsaväekindral Nikolai Nikolajevitš 2. märts – 11. märts 1917;
*jalaväekindral Mihhail Aleksejev 1. aprill 1917 – 21. mai 1917;
*ratsaväekindral Aleksei Brussilov 22. mai – 19. juuli 1917;
*jalaväekindral Lavr Kornilov 19. juuli – 27. august 1917;
*Aleksandr Kerenski 30. august – 3. november 1917;
*kindralleitnant Nikolai Duhhonin 3. november – 9. november 1917;
*praporštšik Nikolai Krõlenko 9. november 1917 – 5. märts 1918.
;Sõjavägede kõrgeima ülemjuhataja ülemjuhatuse *Stavka* staabiülem:
*jalaväekindral Nikolai Januškevitš 19. juuli 1914 – 18. august 1915;
*jalaväekindral Mihhail Aleksejev 18. august 1915 – 1. aprill 1917;
**kohusetäitja ratsaväekindral Vassili Gurko 10. nov 1916 – 17. veebruar 1917;
*jalaväekindral Vladislav Klembovski 11. märts 1917 – 5. aprill 1917;
*kindralleitnant Anton Denikin 5. aprill 1917 – 31. mai 1917;
*kindralleitnant Aleksandr Lukomski 2. juuni 1917 – 30. august 1917;
*jalaväekindral Mihhail Aleksejev  30. august 1917 – 9. september 1917;
*kindralleitnant Nikolai Duhhonin  10. okt – 3. nov 1917; 29. aprill – 1. juuni 1917
*kindralmajor Mihhail Bontš-Brujevitš  20. nov (3.12 ukj) 1917 – 21. veeb 1918;
*kindralmajor Mihhail Zagju 4. märts 1918 – 16. märts 1918.

Image:Kornilov Lavr 1917.jpeg|Lavr Kornilov aastal 1917
File:Alexander Kerensky LOC 24416.jpg|Aleksandr Kerenski


## Teine maailmasõda
NSV Liidu Tööliste ja Talupoegade Punaarmee **[[Kõrgema Ülemjuhatuse Peakorter]]** (vene keeles Ставка Верховного Главнокомандования).

## Kõrgema Ülemjuhatuse Peakorteri koosseis


Fail:Маршал Тимошенко 1940 01.jpg|Semjon Timošenko
Fail:Stalin 1945.jpg|NSV Liidu Relvajõudude kõrgeim ülemjuhataja aastatel 1941–1945 – Jossif Stalin


## Vaata ka
*Esimese maailmasõja väejuhid
*Teise maailmasõja väejuhid
Kergetankirühm

**Kergetankirühm** oli soomusallüksus Eesti sõjaväes.

See koostati kergetankidest Renault FT 17 1940. aastal. Rühm asus Tallinnas ja allus Auto-Tankirügemendile. Viimane rühmaülem oli Alfons Rebane.
Abū Hāmid al-Ghazālī

**Abū Hāmid al-Ghazālī** (1058–1111; araabia ابو  حامد  الغزالي) oli pärsia päritolu teoloog, filosoof, jurist ja müstik. Ta on üks tähelepanuväärsemaid õpetlasi islami filosoofia ajaloos. 

Ta sündis Tusi linnas Khorāsāni provintsis. Õppis Gorgānis ja Neyshābūris. 1091. aastal kutsus vesiir Nizam al-Mulk ta Bagdadi, kus ta juhatas ülikooli. Mõne aasta pärast suundus ta pikale rännakule, käies Damaskuses, Jeruusalemmas, Hebronis, Mediinas ja Mekas. Elu lõpul naasis ta kodulinna Tusi.

Al-Ghazālī kirjutas üle 70 raamatu.

## Teosed eesti keeles
* Abū Hāmid al-Ghazālī, "Eksitusest päästja; Lampide orv". Araabia keelest tõlkinud ja kommenteerinud Kalle Kasemaa. Sari "Avatud Eesti raamat", Ilmamaa, Tartu 2007, 216 lk; ISBN 9789985771976; teose tutvustus kirjastuse kodulehel: tõlkija eessõna, "Eksitusest päästja" sissejuhatus ja nimeloend, PDF-failina
Rheine

**Rheine** on linn Saksamaa lääneosas Nordrhein-Westfaleni liidumaal Steinfurti kreisis. Asub Emsi jõe ääres.

Rheine sai linnaõigused 1327. aastal.

20. sajandi keskpaigani oli linn tekstiilitööstuse keskus.

## Välislingid

*Rheine koduleht
Erlau vald

**Erlau** on vald Saksamaal Saksimaa liidumaal Kesk-Saksimaa kreisis.

Kuni 2008. aastani kuulus vald Mittweida kreisi.

## Vallaosad
Beerwalde, Crossen, Erlau, Milkau, Naundorf, Neugepülzig, Sachsendorf, Theesdorf ja Schweikershain.

## Välislingid
*Valla koduleht (*saksa keeles*)
Königsfeld (Saksimaa)

**Königsfeld** on vald Saksamaal Saksimaa liidumaal Kesk-Saksimaa kreisis.

Kuni 2008. aastani kuulus vald Mittweida kreisi.

## Vallaosad
Mato Grosso do Suli osariik

**Mato Grosso do Suli osariik** on Brasiilia osariik, 1. järgu haldusüksus Kesk-Läänepiirkonnas. Piirneb läänes ja lõunas Paraguay ja Boliiviaga.

Osariik jaguneb 11 piirkonnaks, kus on kokku 78 omavalitsusüksust.

Suuremad linnad on Campo Grande, Corumbá, Dourados, Ponta Porã, Três Lagoas, Aquidauana ja Naviraí.

## Viited

## Välislingid

* Osariigi koduleht (*portugali keeles*)
Hartmannsdorf (Chemnitzi juures)

**Hartmannsdorf** on tööstuslik vald Saksamaal Saksimaal Kesk-Saksimaa kreisis, Chemnitzist põhjas.

Kuni 2008. aastani kuulus vald Mittweida kreisi.

## Välislingid
*Valla koduleht (*saksa keeles*)
Gabriella

**Gabriella** on Soome laevakompaniile Viking Line kuuluv parvlaev, mis on ehitatud 1992. aastal Horvaatias Brodogradiliste Splitis. Laev kandis algselt nime *Frans Suell* ja seejärel nime *Silja Scandinavia*. Gabriella sõidab liinil Helsingi–Maarianhamina–Stockholm.

## Laeva ajalugu
### Euroway
Laev telliti 28. septembril 1989. Ehituse ajal toimus Horvaatias kodusõda, mis lükkas laeva valmimist edasi, kuid 1992. aasta 4. mail anti laev Eurowayle üle. Mai lõpus alustas reisilaev liiklust liinil Malmö–Travemünde. Septembris pikendati liini Lübeckini.

1993. aasta juunis tegi SeaLink Shipping, kellele Euroway kaubamärk kuulus, Silja Line'iga lepingu, et Silja Line vastutab Euroway kaubamärgi all liiklevate laevade eest ning Silja Line lisas liinile Malmö–Travemünde–Lübeck teise parvlaeva Silja Festival. Liin vaevles reisijatepuuduse käes ning Silja Line lõpetas tegevuse sellel liinil.

Silja Line aga soovis Frans Suelli oma laevastikku ning sõlmis SeaLinkiga laeva rendilepingu 1997. aastani.

### Silja Line
Enne, kui laev asus liinile Turu–Stockholm, dokiti laev Soomes, värviti laev Silja Line'i värvidesse ning uuendati siseruume. Reisilaeva uueks nimeks sai *Silja Scandinavia*. 1994. aasta märtsis hakkas laev sõitma Soome ja Rootsi vahelisel liinil. Kolm aastat sõitis parvlaev oma liinil, kuid Silja Line oli sattunud majanduslikesse raskustesse ning ei suutnud rendilepingu pikendamiseks nõutud summat maksta. Seetõttu müüdi laev Viking Line'ile.

### Viking Line
Enne Viking Line'i teenistusse astumist värviti laev Viking Line'i värvidesse, uuendati siseruume ja anti talle ka uus nimi *Gabriella*. Uus omanik paigutas laeva liinile Helsingi–Stockholm, 1999. aastal lisati *tax-free*-kaubandust võimaldav vahepeatus Maarianhaminas.

2008. aasta mais tehti laeval ümberehitustöid, mille käigus uuendati siseruume ning lisati laevale kajuteid. Alates 2014. aastast asendati suviti päeval Helsingis seismine reisiga Tallinna. See võimaldas pakkuda reisi Tallinn-Helsingi-Stockholm.

## Välislingid
* Viking Line'i kodulehel
* M/S Gabriella Fakta om Fartyg (*rootsi keeles*)
Mega Regina

**Mega Regina** (endine **Mariella**) on Itaalia-Prantsusmaa laevakompaniile Corsica Ferries kuuluv parvlaev.

Laev on ehitatud 1985. aastal Wärtsilä Perno laevatehases Turus. Aastail 1985–2021 kuulus laev Soome laevaettevõttele Viking Line ja kandis nime **Mariella**. Laev sõitis liinil Helsingi–Mariehamn–Stockholm, mida suviti pikendati Helsingist Tallinnani.

Mariella oli üks laevadest, mis osales Estonial mereõnnetusse sattunute päästmises 28. septembril 1994. 2006. aastal renoveeriti reisilaeva ning uuendati sisemust.

2021. aastal müüs Viking Line laeva koroonapandeemiast tingitud majandusraskuste tõttu Corsica Ferries SAS grupile. Mega Regina sõidab liinil Toulon–Ajaccio.

## Viited

## Pilte

Pilt:Viking Line (Mariella) Katajanokka Harbour Helsinki 3.jpg|Mariella Helsingis Katajanokka terminali juures sügisel 2016. Just selline nägi laev välja enamiku oma east aastail 1985-2021


## Välislingid
*  Mariella Viking Line`i kodulehel
* M/S Mariella Fakta om Fartyg (*rootsi keeles*)
Quintette du Hot Club de France

**Quintette du Hot Club de France** oli kuulsaim ning hinnatuim džässansambel Euroopas enne Teist maailmasõda. 

Ansamblisse kuulusid Django Reinhardt (kitarr), Stephane Grappelli (viiul), Louis Vola (kontrabass) ning Joseph Reinhardt, Roger Chaput ja Pierre Ferret (rütmikitarr). 

Ansambel tegutses aastatel 1934–1939.
Mato Grosso osariik

**Mato Grosso osariik** on Brasiilia osariik, 1. järgu haldusüksus Kesk-Läänepiirkonnas. Piirneb edelas Boliiviaga.

Osariik jaguneb 22 piirkonnaks, kus on kokku 139 omavalitsusüksust.

Suuremad linnad on Cuiabá, Alta Floresta, Barra do Garças, Cáceres, Rondonópolis, Sinop ja Várzea Grande.

## Viited

## Välislingid

* Osariigi koduleht (*portugali keeles*)
Maranhão osariik

**Maranhão ** on Brasiilia osariik, 1. järgu haldusüksus Kirdepiirkonnas. Osariigil on 66 km rannajoont.

Halduslikult jaguneb 217 omavalitsusüksuseks.

Suuremad linnad on São Luís, Imperatriz, Caxias, Timon, São José de Ribamar, Codó ja Açailândia.

Osariigis asub Lençóis Maranhensesi rahvuspark.

## Viited
Liiduringkond (Brasiilia)

**Liiduringkond** on Brasiilia 1. järgu haldusüksus, mis hõlmab pealinna Brasília. Piirneb Goiási ja Minas Geraisi osariigiga.

Liiduringkond jaguneb 33 halduspiirkonnaks (*regiões administrativas*).

## Viited

## Välislingid

* Liiduringkonna koduleht
Despoot

**Despoot** on rooma tiitel, üldtähendusega isand. Esimene despoot oli Ungari kuningas Béla III. Despootia on kehtinud Epeirosel, Peloponnesosel ja Serbias. Naissoost vaste on despoina. Ta on piiramatu võimuga valitseja. Samuti võib ta olla vägivallavalitseja.

## Vaata ka
*Despootia
*Morea despootkond
*Serbia despootkond
Sandur

**Sandur** on pealt lauge liiva- ja kruusakuhjatis, liustiku servamoodustis. Sandur on enamasti lai ja kergelt lame. See koosneb jämedast kruusast, kruusast, liivast ja moreenist. Arvatavasti oli viimasel jääajal palju rohkem sandureid kui tänapäeval.

Sandureid on Svalbardil, Kerguelenil ja Islandil. Kõige suurem Skeiðarársandur (1300 km²) Islandil.

## Vaata ka
*liivik
Alfred Kirwa Yego

**Alfred Kirwa Yego** (sündinud 28. novembril 1986 Eldoretis) on Keenia kergejõustiklane (keskmaajooksja, 2007. aasta maailmameister 800 m jooksus).

Yego tuli 2004. aastal Keenia noortemeistriks 800 m jooksus. Samal aastal võitis ta hõbemedali samal distantsil juunioride maailmameistrivõistlustel Itaalias Grossetos ajaga 1.47,39.

Järgmisel aastal arvati ta Helsingi MM-il oma maa koondisse, kuid jäi 4. eeljooksus neljandaks (poolfinaali läks 3 jooksjat). Aeg oli ka vilets ja andis kõigest 30. koha. Hooaja lõpus jäi ta IAAF-i finaalvõistlustel 6.-ks.

2006. aastal võitis ta Mauritiusel peetud Aafrika meistrivõistlustel pronksmedali ajaga 1.46,85. Hooaja lõpus oli ta IAAF-i finaalvõistlustel kaheksas.

2007. aasta maailmameistrivõistlustel Ōsakas tuli ta 800 m maailmameistriks. See kujunes passimisjooksuks, mis lõppes 4 sekundit maailma hooaja tippmargist nõrgema ajaga ja kus kõik finalistid mahtusid poole sekundi sisse. Yego jooksis 1.47,09 ja edestas sajandiksekundiga kanadalast Gary Reedi. Kolmandaks tuli Juri Borzakovski.

2008. aasta suveolümpiamängudel Pekingis lõpetas Yego 4. eeljooksu ameeriklase Nick Symmondsi järel teisena ajaga 1.46,04, mis oli eeljooksude 13. aeg – ei midagi erilist. See-eest võitis ta keskmise, kõige kiirema poolfinaali 1.44,73-ga. Finaalis ta seda aega enam-vähem kordas (1.44,82) ja tuli pronksmedalile. Võitis tema kaasmaalane Wilfred Bungei 1.44,65-ga, teiseks tuli sudaanlane Ismail Ahmed Ismail 1.44,70-ga. Hooaja lõpus võitis ta IAAF-i finaalvõistlused.

2009. aastal tuli Yego MM-il hõbemedalile. Ta võitis 5. ehk kõige nõrgema eeljooksu ajaga 1.48,32. Keskmises, kõige tugevamas poolfinaalis lõpetas ta kolmandana ajaga 1.45,22 Yusuf Saad Kameli (sündinud Gregory Konchellah) ja Borzakovski järel. Finaalis oli tema aeg 1.45,35. Võitis Mbulaeni Mulaudzi 6 sajandikku parema ajaga. Yego aeg omakorda võrdus sajandikupealt Kameli omaga. Alles fotofiniši põhjal tunnistati Yego teiseks.

Paar nädalat hiljem parandas ta Rietis oma isiklikku rekordit 1.42,67-ni, lõpetades Aafrika rekordi jooksnud David Rudisha järel teisena. Hooaja lõpus oli ta IAAF-i finaalvõistlustel 7.

## Saavutused

### [[Olümpiamängud]]el
* 2008  Pekingis
**  pronksmedal 800 m jooksus **1.44,82**

### [[Kergejõustiku maailmameistrivõistlused|Maailmameistrivõistlustel]]

*2007  Ōsakas
**  **maailmameister** 800 m jooksus **1.47,09**   
*2009  Berliinis
**  hõbemedal 800 m jooksus **1.45,35**  

### [[Juunioride kergejõustiku maailmameistrivõistlused |Juunioride maailmameistrivõistlustel]]

*2004  Grossetos
**  hõbemedal 800 m 1.47,39   

## Isiklikud rekordid

## Viited

## Välislingid
*
Rosella

**Rosella** on endine Soome laevakompanii Viking Line parvlaev, mis on ehitatud 1980. aastal Wärtsilä Turu laevatehases Turus. 

Alates 30. maist 2008 kuni 8. jaanuarini 2023 sõitis laev liinil Mariehamn–Kapellskär. Kuni 28. aprillini 2008 – Viking Line'i uue kiire parvlaeva Viking XPRS tulekuni – sõitis laev Tallinna–Helsingi liinil. 

Aastal 2022 teatas Viking Line, et müüb laeva 11 miljoni euro eest Kreeka ettevõttele Aegean Sealines Maritime Co. ning reisiparvlaev lõpetas Läänemerel seilamise 8. jaanuaril 2023. 
Laeva uus nimi on Anemos.

## Liinid

* 1980 23. maist – 1988 13. oktoobrini  •  Stockholm–Mariehamn–Turu
* 1988 13. oktoobrist – 1994 1. jaanuarini  •  Kapellskär–Mariehamn–Naantali
* 1994 1. jaanuarist – 1995 juunini  •  Stockholm–Mariehamn–Turu
* 1995 juunist – 1995 augustini  •  Kapellskär–Mariehamn–Naantali
* 1995 augustist – 1996 juunini  •  Stockholm–Mariehamn–Turu
* 1996 juunist – 1996 augustini  •  Kapellskär–Mariehamn–Naantali
* 1996 augustist – 1997 aprillini  •  Stockholm–Mariehamn–Turu
* 1997 märtsist – 1997 juunini  •  Stockholm–Mariehamn
* 1997 juunist – 1997 augustini  •  Kapellskär–Mariehamn–Naantali
* 1997 augustist – 1998 juunini  •  Stockholm–Mariehamn
* 1998 juunist – 1998 augustini  •  Kapellskär–Mariehamn–Naantali
* 1998 augustist – 1999 juunini  •  Stockholm–Mariehamn
* 1999 juunist – 1999 augustini  •  Kapellskär–Mariehamn–Turu
* 1999 augustist – 2000 juunini  •  Stockholm–Mariehamn
* 2000 juunist – 2000 17. augustini  •  Kapellskär–Mariehamn–Turu
* 2000 27. augustist – 2004 4. oktoobrini  •  Stockholm–Mariehamn–Turu
* 2000 4. oktoobrist – 2001 juunini  •  Stockholm–Mariehamn
* 2001 juunist – 2001 augustini  •  Kapellskär–Mariehamn–Turu
* 2001 13. augustist – 2001 15. augustini  •  Gävle–Mariehamn
* 2001 15. augustist – 2001 21. detsembrini  •  Stockholm–Mariehamn
* 2001 21. detsembrist – 2002 13. veebruarini  •  Stockholm–Mariehamn–Turu
* 2002 14. veebruarist – 2002 17. juunini  •  Stockholm–Mariehamn
* 2002 17. juunist – 2002 11. augustini  •  Kapellskär–Mariehamn–Turu
* 2002 12. augustist – 2003 20. juunini  •  Stockholm–Mariehamn
* 2003 23. juunist – 2003 11. augustini  •  Kapellskär–Mariehamn–Turu
* 2003 17. augustist – 2008 30. maini  •  Helsingi–Tallinn
* 2008 30. maist  – 2023 8. jaanuarini •  Mariehamn–Kapellskär

## Viited

## Välislingid
* Rosella Viking Line'i kodulehel